Levyraati 59 - Paluuparaati

Viideskymmenesyhdeksäs levyraati oli nimeltään "Paluuparaati". Kukin osallistuja lähetti uuden kappaleen joltakulta aiemmin Levyraadissa (vain numeroidut raadit) käyttämältään esittäjältä. Hieman myöhemmin jokainen ilmoittautunut lähetti myös toisen uuden kappaleen, jonka esittäjää oli jossakin aiemmassa raadissa käyttänyt joku muu kuin lähettäjä itse. Oman aiemman raatiartistin lähettäminen ei ollut tosin pakollista, vaan molemmat saivat olla vieraita, toisen pelaajan aiemmin käyttämiä artisteja. Kullakin osallistujalla oli siis kaksi kappaletta, jotka jaettiin neljään semifinaaliin. Jokaisesta semifinaalista pääsi finaaliin seitsemän parasta kappaletta. Lisäksi jatkoon pääsi viisi eniten suhteellisia pisteitä kerännyttä kappaletta, jotka eivät olleet vielä jatkossa.

Raadin järjesti UFOPOLI, joka voitti 57. levyraadin. Hanhis jäi pois raadista ensimmäistä kertaa sitten kaikkien aikojen ensimmäisen levyraadin. Palaajien joukko oli suuri. Raadin voitti Koirankuonolainen, joka kuitenkin kieltäytyi 61. levyraadin järjestämistehtävästä ja näin ollen toiseksi sijoittunut UFOPOLI otti ohjat toistamiseen.

Osallistujat
Semifinaaleissa oli käytössä viisupisteytys.

Finaali
Finaalissa annettiin pisteitä 12 parhaalle kaavalla 15-12-10-9-8-7-6-5-4-3-2-1.